《韬光庵》
宋代·周弼

谷鸟与我言，怨杀白太传。
借问何以然，携却山僧去。
山僧未去时，前盘一尾蛇，
后踞一头虎，吸云啸风绕窗户。
山僧已去了，鹤来踏翻藤，
猿到拗折树，乱筱枯柴塞行路。
抑将庐于嵩高之阳，温洛之浒，
诸天散花复呵护。抑将慕羶逐臭，
亡魂丧魄，委枯骸於北邙之狐兔。
荒台兮尚存，破屋兮如故，
惟有山僧不知处。世间万事谁始终，
极目寒江起烟雾。

作者简介：周弼（一一九四--一二五五），字伯弜，（又作伯弼，正卿），汝阳（今河南汝南）人，祖籍汶阳（今山东汶上）。周文璞之子。与李龏同庚同里。诗书画皆工，尤擅画墨竹。宁宗嘉定间进士（《江湖后集》卷一小传）。曾任江夏令。十七年（1224）即解官（本集卷二《甲申解官归故居有以书相问者》）。以后仍漫游东南各地，是否复官不详。卒于理宗宝佑三年（1255）。